Folketing
2007-03-02

Jeg vil ikke anerkende den sondring, der gør, at hver gang UNHCR siger et eller andet ord, så kan man ved hjælp af hårdt optrukne fortolkninger få det til, at afviste asylansøgere ikke skal sendes hjem. Altså, enten må man stole på asylmyndighedernes afgørelse, eller også må man stille et krav her i Folketinget om, at de skal fyres, eller sige, at det simpelt hen ikke er godt nok, og at det kan man ikke finde sig i. Ved at afvise dem, har Udlændingeservice og Flygtningenævnet jo sagt, at der ikke er noget behov for ophold her i landet. Det er sagt. Det skal vi slet ikke sidde og bestemme i Folketinget, det har vi dygtige folk, bl.a. dommere, til at sidde og afgøre. (Kort bemærkning).